钦定古今图书集成/理学汇编/学行典/第181卷 > 李引
## 钦定古今图书集成/理学汇编/学行典/第181卷 > 李引

按《晋书李引传》：“引字宣伯，辽东襄平人也。祖敏，汉河
内太守，去官还乡里。辽东太守公孙度欲彊用之，敏
乘轻舟浮沧海，莫知所终。引父信追求积年，浮海出
塞，竟无所见。欲行丧制服，则疑父尚存，情若居丧而
不聘娶。后有邻居举人与其父同年者亡，因行丧制
服。燕国徐邈与之同州里，以不孝莫大于无后，劝使”
娶妻。既生引，遂绝房室，恒如居丧礼，不堪其忧，数年
而卒。引既幼孤，母又改行，有识之后，降食哀戚，亦以
丧礼自居。又以祖不知存亡，设木主以事之，由是以
孝闻。